
ALA EBOARDS CU NAN 


A GANA CU E PROYECTO DI EDUTECH 


“Mi ta spera cu e entusiasmo y envolvimento di e muchanan den klas, 
na final, lo refleha resultadonan positivo” 


Diamars mainta 29 di augustus, Prome Minister Evelyn 
Wever-Croes hunto cu Presidente di Parlamento Edgard 
Vrolijk y Parlamentario Hendrik Tevreden a bishita Pius X 
School y a admira con e docentenan y muchanan ta traha cu e 
materialnan cu nan a gana cu e proyecto di Edutech. Durante 
e competencia, Pius X a logra gana un total di 7 eBoard pa 7 di 
nan klas local. Pa completa 9 klas, a haci un peticion na WEB 
Aruba NV pa sponsor e otro 2 eBoards cu falta. E peticion aki 
a wordo aproba, y awe Pius X School tin un eBoard pa cada 
klas. 


Prome Minister a indica di ta hopi impresiona pa tur loke cu 
Pius X School ta bin ta haciendo, no solamente cu e proyecto 
di Edutech, sino cu nan participacion na casi tur evento di 


innovacion den enseñansa. E docente y alumnonan ta hopi 
contento di a ricibi e eBoardsnan aki cu sigur lo haci e lesnan 
den klas mas facil y mas agradabel. Pa algun docente e 
adaptacion na e sistema nobo aki a dura un poco mas, pero 
nan tur ta trahando cu e mesun entusiasmo y meta, cu ta e 
bienestar di e muchanan. 


“Mi ta gradici Juffrouw Sheila Tromp, cabesante di Pius X School 
y tur docente, pa nan trabou y efsuerso pa cu educacion di nos 
yiunan. Tambe na e mayornan pa sigui encurasha nan yiunan 
pa studia bon, y na e alumnonan pa nan dedicacion na un 
miho futuro. Mi ta spera cu e entusiasmo y envolvimento di e 
muchanan den klas, na final, lo refleha resultadonan positivo,” 
Prome Minister a expresa. 

Continuacion POTRETNAN DI PIUS X SCHOOL CU A INSTALA EBOARDS.... 


Awe ta un dia special den historia di nos compania nacional ya 
cu despues di 3 aña, Serlimar ta logra sali di 'surseance van 
betaling' y por continua di desaroya como compania. 


E tabata mas cu claro cu Serlimar no por paga e debe 
astronomico di 20 miyon florin. Riba 8 di mei 2020 e Raad van 
Toezicht y Gerencia di Serlimar a pidi 'surseance van betaling 
‘pa evita cu mester declara bancarota. Corte a aproba un 
surseance temporario na 19 di mei 2020. 


Na april 2022, a nombra un Raad van Toezicht cu, no obstante 
cu e ley di Good Corporate Governance no ta finalisa, tur e 
miembro nan a pasa procedura di screening prome cu nan a 
ser nombra. A traves di esfuersonan durante e ultimo aña a 
logra convence huez pa extende e 'surseance van betaling' 
dia 20 di mei 2022. A logra presupuesta fondo pa paga 
creditornan. Tambe mester a ahusta e tarifa di Serlimar, y a 
reinforsa esfuersonan di coleccion di tarifa, asina fortificando e 
compania su posicion financiero. 


Algun otro cambionnan cu a wordo haci ta e introduccion 
di software pa yuda cu pago y cobransa y a reorganisa e 
contratistanan cu a ser pasa di DOW na Serlimar na aña 2015, 
sin begroting, cu a causa impacto financiero desasotroso pa 
Serlimar. Cu e plan “Nos Tera Nos Pais”, a logra realoca e 
ploegnan na bienestar di Naturalesa y Agricultura, bou di e 

MINISTER 


DNM 


(Directie Natuur en Milieu)/FPNA (Fundacion Parke 
Nacional Arikok), BCI (Bureau City Inspector) y Santa Rosa. 
Esaki tambe a percura pa baha gasto di Serlimar. 


Awe, 28 di augustus 2023, Serlimar ta sali di su 'surseance van 
betaling' y por cuminsa tuma decisionnan riba su mes.. Esaki ta 
nifica cu e compania a mustra bon señal di ta recuperando y cu 
ta riba bon caminda pa sali di tur su debenan. Awor, Serlimar 
tin e oportunidad pa por reinventa su mes y sigui desaroya 
como compania. 


Un di e puntonan cu tin atencion di Minister Arends ta e 
situacion di trahadonan cu ainda ta den espera di sea periodiek, 
bevordering y of conversacionnan di funcionamento. Ta 
importante pa e situacion di trahadonan keda regla, pa asina 
por tene tambe motivacion di trahadonan halto. Trahadonan cu 
a sa di sacrifica den e lucha pa rescata e compania. 


Minister Arends ta felicita Serlimar cu nan extenso trabou di 
recuperacion y ta desea nan hopi exito pa futuro. Mas cu claro, 
minister ta enfatisa cu “saliendo for di intensive care no ta nifica 
cu bo por lanta hunga futbol di biaha'. Pero si ta duna espacio 
pa Serlimar por cuminsa planea pa por posiciona su mes riba 
e mercado di procesamento di desperdicio sostenibel cu ta cai 
netamente den cuadro di maneho di Ministerio di Naturalesa. 

Diasabra anochi Minister Arends tabata tin e placer y honor di 
celebra hunto cu OPPA, 35 aña representando nos adultonan 
mayor y defendiendo nan interes. 


No ta un secreto cu e cantidad di adulto mayor den nos 
comunidad ta creciendo y cu esey comunidad su deber cu nan 
tambe. Nos tin cu para keto na e adulto mayor cu na momento 
di yega na e edad di pensioen oficialmente, ta haci e traspaso 
di un bida den cual a traha y entrega pa su Pais, pa uno unda 
Pais ta traha y entrega bek na dje. Asina e tin espacio pa 
disfruta di e frutanan cu e la yuda planta den su comunidad. 


Minister Arends a expresa su gratitud profundo na e sirbidornan 
balente di pueblo cu ta forma parti di OPPA. Un plataforma cu 
ta aporta na participacion activo di e grupo importante cu ta 
nos adultonan mayor. 


Probechando di e momento festivo, Minister Arends a anuncia 
cu Conseho di Minister a declara 25 di juli como 'Dia di 
Pensionado', siguiendo e peticion di OPPA, y den alineacion 
cu e vision di Ministerio di Adultonan Mayor. Aruba asina ta uni 
tambe na e celebracion hunto cu hermana isla Corsou y Boneiro. 
Un decision cu segun e minister ta resona profundamente cu e 
compromiso pa honra nos adultonan mayor. 


Na mes momento, minister ta remarca cu e dia ta sirbi 
como reflexion riba e hecho cu ainda nos tin gruponan den 
comunidad, mayoria biaha migrantenan cu nos a invita pa 
yuda lanta nos Pais, pero cu no por beneficia di un pensioen, 
pues Gobierno di Aruba su trabounan pa cu tur nos adultonan 
mayor pensionado, no ta cla ainda. 


Minister Arends ta finalisa enfatisando cu "nos tin e deber na 
nos mes y na e generacionan cu ta bini despues pa crea un 
sociedad caminda sabiduria y experiencia di nos adultonan 
mayor ta sigui wordo aprecia y balora." 

Minister Ursell Arends: 


POLITIEK DEN HAAG MESTER DUNA 
CLARIDAD RIBA NAN PROPOSICION 


Minister Arends a vocifera cu falta claridad di banda di Politiek 
Den Haag pa loke ta e RAFT den su version actual. E version 
actual por hiba na 30 miyon menos na interes, pero esey ta 
solamente riba e debe di COVID. E problema di interes pa 
Aruba ta e mas di 250 miyon na interes cu mester paga tur aña 
riba e otro debenan. RAFT den version actual no ta resolve 
esaki. 


Diamars siman pasa Gobierno di Aruba tabata representa 
den Parlamento pa trata e tema di refinanciamento di debe 
di pandemia (COVID-19). Minsiter Arends a indica cu falta 
splicacion riba kico exacto ta e pakete financiero cu Hulanda 
ta ofrece, y pakico Den Haag ta nenga di bay di acuerdo 
cu diferente proposicion di Aruba. "Sin tur informacion, e ta 
imposibel pa por yega na un conclusion prudente pa cu RAFT", 
segun Minister Arends. 


E problema di interes pa Aruba no ta e 30 miyon cu Hulanda 
por yuda nos spaar. E problema ta e gasto anual di mas di 
250 miyon cu Aruba mester paga na interes. Pa resolve esaki 
Aruba mester asistencia di Hulanda y hustamente esey no 
ta parti di RAFT. E situacion financiero di Aruba ta delicado y 
asistencia di Hulanda por yuda considerablemente. Pero nos 
no mester regla solamente nos debe cu Hulanda. "Awo cu nos 
ta na mesa nos mester regla tur cos, no solamente loke nos 
debe Hulanda pa motibo di un epidemia," Minister Arends a 
bisa, "pasobra sin Hulanda nos ta keda cu problema grandi." 


E version actual di RAFT no ta duna Hulanda espacio pa nan 
yuda Aruba atende cu e gasto di interes anual rond di 250 
miyon florin. No ta comprendibel pakico Hulanda ta hinka den 
un ley cu nan por discuti solamente 30 miyon pero mester laga 
un banda e 250 miyon cu Aruba mester paga tur anja pa motibo 
di un debe nacional enorme. 


E 30 miyon di interes ta loke por spaar riba e debe na Hulanda 
(fiansa di pandemia). Esaki ta hopi importante, pero e ta 
solamente 15% di e debe nacional. E otro 85% ta debenan 
di pasado cu nos a hereda na prijs comercial. Aruba lo no por 
sali di e problematica aki sin Hulanda, pero ta net esaki no ta 
parti di e solucion cu tin den e RAFT actual. Politiek Den Haag 
mester papia idioma cla y splica tur hende cu esaki ta e berdad 
y alabes splica tambe pakico Hulanda ta nenga di yuda nos 
atende cu e 250 miyon. 


Loke mester compronde ta cu na momento cu acepta RAFT, 
Aruba ta debilita su posicion, sin resolve e asunto di 250 miyon 
y asina ta laga na Hulanda pa exigi pa Aruba resolve e debe ey 
sin asistencia. Esey ta nifica cu ambtenaarnan na Den Haag lo 


bay exigi medida drastico cu no semper ta e decisionnan mas 
apropia pa nos pais. Ya caba cu e supervision regla segun LAFT, 
nos ta mira e tendencia cu un grupo di ambtenaar Hulandes 
ta purba duna instruccion na Gobierno di Aruba, dunando 
consehonan cu no ta "vrijblijvend". Minister Arends ta remarca 
cu mientras supervision financiero ta positivo, "supervision no 
por bin na luga di Gobernacion." 


Algun Parlamentario tin e pensamento cu si Aruba acepta 
RAFT, Hulanda lo yuda cu tur e debe nacional. Segun Minister 
Arends esaki ta algo cu Hulanda na ningun momento a pretende 
ni insinua. Al contrario, Hulanda hustamente ta nenga den e 
RAFT actual di yuda Aruba cu e 85%. 


Minister Arends ta finalisa bisando cu aceptando un rijkswet 
na e condicionnan actual nos no lo logra e miho acuerdo pa 
Aruba. Gobierno di Aruba tin e obligashon pa sigui lucha pa 
yega na e miho acuerdo pa Aruba. 

Amara Maduro 


MINISTER 


DEPARTAMENTO DI IMPUESTO TA SIGUI BRINDA 
SERVICIO DURANTE PERIODO DI MANTENCION 
NA OFICINA PRINCIPAL 


Por entrega documento of haya informacion na MFA Paradera y Camacuri 


Entrante dialuna dia 28 di augustus 2023, Departamento di Impuesto lo tin 2 localidad habri pa brinda servicio na clientenan cu 
mester entrega of busca un documento of ta desea di haya informacion. E localidadnan aki ta Oficina anexo na Camacuri y MFA 
Paradera. E oficina anexo ta e parti di e edificio na Camacuri, na unda ta busca plachi di number. 


Localidad 


Oficina principal na Camacuri 


Oficina anexo na Camacuri Servicio di caha pa persona 60+ (no 7:45 - 11:30 | 1:15 - 3:30 
(Ta drenta na porta nr. 2) comerciante) y pa e personanan cu ta haya 
onderstand 


Oficina anexo na Camacuri Busca plachi di number 7:45 - 11:30 | 1:15 - 3:30 
(Ta drenta na porta nr. 2) 


E oficinanan situa na: Servicio di caha: 

MFA Noord 

MFA Paradera - Haci pago 8:00 - 12:00 | 1:00 - 3:00 
MFA Santa Cruz - Registra auto 

MFA Savaneta - Entrega plachi di number 


Postkantoor San Nicolas - Haci cambio riba vehiculo di motor 


E oficinanan situa na: Otro servicionan na cliente: Na Camacuri: 
7:45 - 11:30 | 1:15 - 3:30 
Camacuri - Entrega of busca documento (Oficina anexo, porta nr. 5) 


MFA Paradera - Busca carchi di persoonsnummer 


- Informacion tocante areglo di pago Na MFA Paradera: 
8:00 - 12:00 | 1:00 - 3:00 


E oficina principal na Camacuri ta sigui cera debi na trabounan di mantencion necesario den e sala unda ta ricibi e bishitantenan. 
Aki ta sigui un bista di e servicionan. E servicio na cliente via telefon 522 7423/522 7424 ta continua durante e orario di 
custumber: 7:45 - 11:30 | 1:15 - 3:30. Departamento di Impuesto ta pidi su contribuyentenan pa tuma bon nota di e anuncio aki 
pa asina evita cualkier inconveniencia. 


A RICIBI COLLEGE ARUBA FINANCIEEL 

24 di augustus minister mr. Geoffrey Wever hunto cu Minister 
di Finanzas mr. Xiomara Maduro, a ricibi bishita di College 
Aruba Financieel Toezicht (CAft) y su secretariado. Meta 
di e bishita tawata pa elabora riba e proceso pa maneha e 
kapitaalinvesteringen di Gobierno di Aruba. E proceso aki ta 
encera un maneho structura pa evalua y selecta proyectonan 
di inversionnan via “kapitaalinvesteringen” anualmente. 


Departamento di Asuntonan Economico, Comercio y Industria 
(DEACI) bao responsabilidad di minister Geoffrey Wever a duna 
un presentacion riba e proceso di Kapitaalinvesteringen. Un 
proceso cu riba peticion di Directie Financien a wordo desaroya 
pa DEACI. Anualmente tur departamento di gobierno tin e 
posibilidad pa entrega nan peticion pa kapitaalinvestering na 
DEACI. Hunto cu Directie Financien cu tambe ta forma parti di 
e Investeringsevaluatie Commissie ta evalua tur e proyectonan 
ricibi riba criteria determina. Un criteria importante ta e vision, 
strategia y maneho di Gobierno di Aruba. Basa riba e evaluacion 
ta traha un lista di recomendacion di inversionnan cu prioridad. 
E lista di recomendacion di inversionnan cu prioridad ta wordo 
manda como conseho na Ministerraad. Tambe durante e 
presentacion a elabora riba puntonan di mehoracion den e 
proceso actual. Un punto di mehoracion ta entre otro con pa 
capacita e aparato gubermental pa asina facilita y agilisa e 
proceso pa implementa maneho di gobierno na un manera 
mas eficiente y efectivo. Pa 2025 ta premira pa digitalisa e 
proceso di entrega peticion pa kapitaalinvesteringen. 


Importante ta cu prioridadnan di maneho riba termino largo ta 
determina pa asina aloca e fondonan disponibel tambe na un 
manera mas eficiente y efectivo cu un impacto duradero riba 
desaroyo di Aruba. 


Durante e presentacion tambe a duna informacion riba e 
proyeccion economico pa 2023 y 2024. Segun e proyeccion 
economico di DEACI usando e modelo marcoeconomico 
MARUBA, economia di Aruba lo crece den 2023 cu 10.1% 
den termino nominal y yega un balor di 6.5 miljard florin, y ta 
premira pa 2024 un crecemento di 4.6% den termino nominal 
y un balor di 6.8 miljard florin. 


Minister Geoffrey Wever ta positivo riba e proyeccion economico 
pero ta mira como reto cu e desaroyo economico mester ta mas 
basa riba un modelo economico cu ta inclusivo y ta beneficia tur 
ciudadano. Pa stimula e transicion pa un economia duradero 
y inclusivo cu participacion di tur ciudadanonan, Minister 
Geoffrey Wever a 

elabora riba e e necesidad di ehecucion di e Nationaal Actieplan 
2023- 2025. 


Minister Geoffrey Wever ta gradici DEACI y Directie Financien 
pa nan trabao continuo y bon cooperacion pa asina facilita y 
guia e implementacion di maneho di Gobierno di Aruba. 

DEPORTISTA EXITO DEN XXXI U-18 BASEBALL 
WORLD CUP 2023 NA TAIWAN 

Diabierna ultimo, Minister di Enseñansa y Deporte Endy Croes a haci cu e hobennan aki y ta desea nan tur clase di exito den 
tabata presente hunto cu Parlamentario Shailiny Tromp-Lee nan competencia na Taiwan. Aruba ta orguyoso di boso. 

na Aeropuerto Internacional Reina Beatrix pa desea cinco e 

deportistanan: Tai Vic Tromp-Lee, Keyon Ashby. Isaac Mendez, Cu deseo, disciplina, dedicacion y determinacion ta logra. 
Joan Siera y Nathan Arends hopi exito na Taiwan. 


E cinco (5) deportistanan aki a wordo selecciona pa forma parti 
di Seleccion di Hulanda, Team Kingdom U-18, pa competi den 
XXXI U-18 Baseball World Cup 2023. Minister Endy Croes ta 
felicita coach Sr. Randolph Oduber cu e tremendo trabou cu el 

MINISTER ENDY CROES TA FELICITA SRA. 
MEREDITH DIJKHOFF CU A CUMPLI E BUNITA 
EDAD DI 60 AÑA 


Diasabra ultimo, rondona pa famia-y amistadnan Sra. Meredith 
Dijkhoff a celebra engrande su 60 cumpleaños. E bunita 
recepcion a tuma luga na residencia di famia Dijkhoff na Tanki 
Leendert. Sra. Meredith cariñosamente yama Mary ta casa di 
Sr. Chiki Dijkhoff, mama di Ashline Dijkhoff y Eldrick Dijkhoff y 
wela di K' drian y Elk-rae. Minister Endy Croes acompaña pa 
su kerida esposa Dilailah Croes tabata presente pa celebra e 
ocasion special aki cu Sra. Mary. 


Un bunita fiesta di kita sombre y excelente buffet cu Sra. Mary 
a prepara pa varios luna pa celebra su fecha natal. Sr. Derwin 
Kemp “Kempy” a habri e fiesta cu e bunita gospel “Mi baranka” 
pa gradici Dios cu Sra. Dijkhoff a yega e bunita edad di 60 aña. 
Un tremendo fiesta den union familiar unda a reina un dushi 
ambiente. E banda Shine Music a deleita tur esnan presente 
cu nan exitoso repertorio. 


Aruba su Soca Monarch y Road Jam di Carnaval 69 Jair 
“Casper” Dijkhoff y e surprise di e anochi Freddy Rasta a pone e 
cherry riba e bolo. Minister Endy Croes ta desea Sra. Meredith 
Dijkhoff hopi bendicion y hopi aña mas di bida y salud! Masha 
pabien! 


Diamars 29 Augustus 2023 
d 


VE 
E eg, 
y e E 


MINISTER 


y 


E REFINERIA DI HIDROGENO COMO PARTI DI 


GREEN HYDROGEN VALLEY, TA BIRA REALIDAD 
CU E MOU ENTRE ACCIONA ENERGIA, UTILITIES, 
WEB, ELMAR Y RDA 


For di e portanan di Aruba su refineria, cordando e anochi 
cu a bay den 'Accion Ora Cero” pa salba e refineria, salba e 
pilar economico aki pa Aruba, Minister di Energia, Sr. Glenbert 
Croes ta anuncia na henter comunidad, nos pais y nos pueblo, 
cu e Companianan di Gobierno, Utilities, WEB, ELMAR y 
RDA a firma un MOU (memorandum of understanding) cu e 
multinacional Acciona Energia. 


E MOU aki ta pa e desaroyo di un refineria di hidrogeno. 
Pero tambe hunto cu un valley di hidrogeno, desaroya otro 
componentenan di inversion energetico, plantanan hydrokimico 
cu ta bay produci diferente productonan basa riba hydrogeno 
cu lo nifica e transformacion di Aruba su refineria. 


Di un refineria tradicional, e refineria lo bira uno nobo y cu 
un futuro nobo. Un refineria di hidrogeno cu lo produci green 
hydrogen, un desaroyo cu basicamente ta e rescate di e 
refineria. Pa e mandatario esaki ta loke a lucha p'e for di e 
anochinan di Accion Ora Cero te cu awor. Añanan a pasa pero 
a keda cu fe. Minister Croes a señala, manera Libertador Betico 
Croes a yega di bisa, cu si tin 1% chens pa habri refineria 
mester lucha p'e. 


Aruba Hydrogen Valley ta un refineria di y pa futuro, un vision 
nobo cu ta garantisa cu e refineria no ta cera mas. Por a mira 
refinerianan tradicional bin, refinerianan bay, pero awor ta bin 


un refineria totalmente nobo, concepto nobo y vision nobo. 
Un refineria di hidrogeno cu ta produci hidrogeno y tur planta 
hidrokimico cu ta opera basa riba hidrogeno. 


Pa Aruba e ta un comienso nobo pa hunto cu energia solar, 
cu e parke di molina di biento, hunto cu Eagle LNG, Acciona 
Energia y otro desaroyonan cu ta bay bin, ta bay crea cupo di 
trabao pa hopi trahado. Ta bay crea trabou pa contratistanan y 
comerciante, e ta bay crea bonansa economico pa San Nicolas 
y Aruba henter y pone Aruba riba mapa internacional. Aruba lo 
bira un pais cu ta tuma su calidad di bida y medio ambiente 
na serio y calidad di futuro generacion na serio. Aruba ta 
cana e caminda di decarbonisacion, cumpli cu e acuerdo di 
Paris, pero tambe crea prosperidad economico pa Aruba su 
pueblo, pa nos yiunan y nos pais. Esaki ta un dia historico 
y increibel cu pa futuro lo sigui papia di e dia aki, ora cu e 
companianan di gobierno di Aruba, y di pueblo a firma un MOU 
cu e multinacional Acciona Energia. 


Minister Croes a sigui bisa cu pronto lo mira movecionnan 
grandi, moderno, nobo na San Nicolas. Pronto nos lo weita 
nos yiunan di tera bek trahando den Aruba Hydrogen Valley. 
Minister Croes a gradici e liderazgo di tur compania di gobierno 
Utilities, WEB, ELMAR y RDA. Tambe a gradici Acciona Energia 
pa deposita confiansa y inversion den pais Aruba y e desaroyo 
cu ta bay haci den e refineria. 


Un gran pabien pa pais Aruba y ta bay keda determina pa 
pronto pueblo di Aruba bay mira desaroyo y construccion tuma 
luga. 


“Mi ta termina e informe aki pa pueblo di Aruba cu e palabranan 
cu Acciona Energia a expresa den su comunicado: “With 
this MOU, ACCIONA Energia and the Government of Aruba 
embark on a collaboration to establish a renewable hydrogen 
ecosystem for Aruba that aims not only to transform local 
industries, but to also extend the reach to the Caribbean region 
and beyond”. 


Un era nobo ta cuminsa awe pa Aruba. 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 

PROME MINISTER, EVELYN WEVER-CROES 


* META DI LANDSPAKKET TA PA OPTIMALISA 
Y REFORSA SECTOR PUBLICO 


Prome Minister ta desmenti un comunicado recien 
indicando cu funcionarionan Hulandes ta haciendo un 
inventario pa kita 1500 pa 2000 ambtenaar for di 
trabou. Prome Minister ta informa cu e informacion aki 
no ta correcto y ta splica cu pa locual ta optimilisacion 
di aparato gubernamental, a inicia desde aña pasa, por 
medio di e landspakket, un destaho na unda cu lo traha 
riba e restructuramento di e aparato gubernamental cu 
e meta pa crea un aparato gubernamental cu ta reforsa 
y ta eficiente. 


line 


* MISS UNIVERSE ARUBA 


Diadomingo ultimo a tuma luga e gran evento di Miss 
Universe Aruba, na unda un total di 5 participante a 
concursa pa e corona di Miss Universe Aruba. Prome 
Minister ta felicita srta Karol Croes cu a logra e titulo 
maximo, y tur otro candidata cu a sa di duna tur di nan 
mes riba e anochi special aki. Un gradicimento ta bay 
pa e organisacion di Miss Universe Aruba, e team 
completo di Futura pa nan cooperacion den e 
competencia aki, y tur esnan cu di un of otro manera 
a yuda pa haci e evento aki uno exitoso. 

2023 aña DI 

Asuntonan General, 

Innovacion, VARU 
R ES U M Ē N Organisacion Gubernamental, UNION U Y POSITIVISMO! 

PROME MINISTER, EVELYN WEVER-CROES FN 

Gabinete Wever-croes V 


* REUNION DEN PARLAMENTO RIBA 
REFINANCIAMENTO DI E DEBE DI PAIS ARUBA 


Den trasncurso di siman a tuma luga un reunion den 
Parlamento, na unda Prome Minister a duna informacion riba 
con e negociacionnan cu Hulanda ta bayendo pa cu e 
refinanciamento di e debe di pais Aruba. Prome Minister a 
splica cu e debe aki ta madura na Oktober y cu mester yega 
na un acuerdo con Aruba ta bay paga e debe aki bek. 


Mirando cu Aruba no tin placa pa paga bek, a tuma decision 
pa refinancia. Hulanda a bay di acuerdo, pero a bin cu 
condicionnan menos beneficioso pa pais Aruba. Aki ta 

unda a surgi un debate, y lo mester purba pa hunto como 
lidernan di e pais, yega na un balans den e miho interes 

di pais Aruba. 


* REUNION CU COMMANDANT FRANK BOOTS 


Y COMMANDEUR WALTER HANSEN "a ūd d È TR | 4 
Prome Minister a reuni cu Commandant Frank Boots y E puesto a wordo traspasa oficialmente diahuebs, 24 di 
Commandant Walter Hansen. Despues di 3 aña, como Augustus, 2023, na Corsou pa commandant Walter Hansen. 


i ; ; i Prome Minister ta gradici Commandant Boots pa tur su añanan 
commandant naval di defensa den Caribe y director di di trabou, su bon cooperacion, y su esfuerso na yuda tene 


kustwacht, sr. Boots su contract a finalisa, y e lo bolbe bek Aruba su costanan sigur, y ta desea Commandant Hansen tur 
Hulanda. clase di exito den su funcion nobo. 


leali. ACC 
x 1 

* REUNION CU SECRETARIO DI ESTADO 
ALEXANDRA VAN HUFFELEN 


Prome Minister hunto cu su conseheronan a reuni cu Secretario 
di Estado Alexandra van Huffelen relaciona cu e negosacionnan 
riba e debe di Covid. Prome Minister a expresa cu e tawata un 
bon reunion na unda cu diferente puntonan di agenda a wordo 
trata. Secretario di Estado van Huffelen tambe a keda 
satisfecho cu e reunion y a expresa cu lo sigui na mesa di 
negosacion na bienestar di e pueblo di Aruba. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 


een 


ANA DI UNION Y POSITIVISMO! 

